text: Dreng dræbt i hestevognsulykke
  07 august 2017 kl. 10.37
  En dreng er omkommet, efter en hestevogn med flere passagerer er væltet på Mandø.
  En 4-årig dreng er mandag middag omkommet i en hestevognsulykke på Mandø.
  Hestevognen transporterede omkring 10 passagerer på en sæl-safari, da et jernrør under vognen knækkede og vognen væltede. Den 4-årige dreng blev i den forbindelse fastklemt.
  Ombord i vognen var syv passagere fra udlandet. Heriblandt den 4-årige dreng, der blev erklæret død på stedet af en læge.
  Alle passagerer og kusk er blevet transporteret til fastlandet, hvor de modtager krisehjælp, bekræfter Syd- og Sønderjyllands Politi til TV SYD.
  
  
  